Document ID: /roh_data/filtered/fineweb-2-filterrobots_roh.jsonl.gz/71946

Infurmaziuns per geniturs
Mitus e fatgs
Giuvenils siemian da daventar ritgs immediatamain u da gudagnar daners a moda fitg simpla. Questas speranzas falsifitgeschan lur vista sin las schanzas da gudagnar realas.
Perquai èsi impurtant da discutar cun els davart ils fatgs:
- La casualitad gudogna adina – gieus per daners èn totalmain incalculabels. Quai vala er per poker e scumessas da sport. Sin l'entir mund pon mo paucas giugadras e paucs giugaders da poker gudagnar lur custs da viver tras il giugar.
- I vegn adina pers dapli che gudagnà – l'industria da gieus per daners sa finanziescha uschia.
- Da cuntanscher in da sis en il lotto è main probabel che vegnir tutgà d'in chametg.
Rom legal – giuvenils
Da porscher gieus a giuvenils sut 18 onns è scumandà. Quest scumond ha l'intent da proteger ils giuvenils e betg d'als chastiar. Giuvenils pon dentant chattar facilmain access a questas purschidas tras indicaziuns faussas da la vegliadetgna e cun ina carta da credit, tge che blers giuvenils che giogan fan er.
La participaziun a gieus per daners illegals en l'internet n'è betg chastiabla, els sa movan dentant betg en in rom giuridic liant, ins na po p.ex. betg reclamar in gudogn.
Facturs da protecziun per giuvenils
Discurrer ensemen protegia: Discurra cun tes uffant u giuvenil davart ses interess, t'interessescha per ses mund – n'emporta betg sche quai èn gieus da computer, gieus per daners u interess per il sport – quai pussibilitescha ina communicaziun autentica. Adatta il discurs a la vegliadetgna da l'uffant/dal giuvenil.
Tips: Prender temp per il discurs: «Da tge siemias ti?»/«Tge faschessas ti, sche ti gudagnassas bler?»/«Tge t'interessescha spezialmain vi da quest gieu?»/«Pertge ta fascinescha quai?» Empruvar ensemen in gieu.
La famiglia è impurtanta per ils giuvenils – er sche quai na para mintgatant betg uschia. La cuminanza protegia ils giuvenils da sviluppar in cumportament da gieu u da consum problematic.
Facturs da ristga per giuvenils
Cumportament da ristga durant giugar
- Circa mintga quart giuvenil ha giugà ils ultims 12 mais in gieu per daners. 5 % dals giuvenils che giogan (15 fin 19 onns) en Svizra han in cumportament en il gieu problematic, tar ils creschids èn quai tranter 1–2 %.
- Giuvenils fan ultra da quai pli svelt debits en connex cun in gieu per daners, perquai ch'els disponan da main daners.
Facturs da ristga
- Mats giogan pli savens ed els han plitost problems che mattas.
- Pli giuven ch'i vegn cumenzà a giugar e pli savens ch'i daventa problematic.
- Sche bler daner da giaglioffa stat a disposiziun senza reglas pertutgant il diever, vegn plitost giugà.
- Relaziuns da famiglia caoticas, negligientscha dal giuvenil ed integraziun manglusa dals geniturs.
Geniturs: Tge poss jau far?